বেআইনিভাবে মদ বিক্রির প্রতিবাদে আক্রান্ত প্রতিবাদী মহিলারা

কাঁকসা: বেআইনিভাবে মদ বিক্রির প্রতিবাদ করতে গিয়ে দুস্কৃতিদের হাতে আক্রান্ত প্রতিবাদী মহিলারা। ঘটনাটি ঘটেছে পানাগড় বাজারের রেল কলোনি ঝুপরি পাড়া এলাকায়। ওই এলাকার বাসিন্দা রেখা বাউড়ির অভিযোগ দীর্ঘদিন ধরে তাদের এলাকায় বেআইনি দেশি ও বিদেশি মদ বিক্রি করছেন বেশ কয়েকজন।এর ফলে এলাকার পরিবেশ যেমন নষ্ট হোচ্ছে তেমনই এলাকার পুরুষরা নেশাগ্রস্ত হয়ে থাকছে দিনভর। যার কারণে নিত্যদিন বাড়িতে অশান্তি লেগেই থাকছে। এলাকায় বেআইনিভাবে মদ বিক্রি বন্ধের দাবিতে গত ১৩ তারিখে তারা কাঁকসা থানায় প্রায় ৫০ জন মহিলা ডেপুটেশন দেন কাঁকসা থানার আইসিকে।

অভিযোগ এর পর থেকেই মহিলাদের লক্ষ্য করে কটূক্তি ও হুমকি দেয় দুস্কৃতিরা। মঙ্গলবার সকালে পাড়ার মহিলারা একজোট হয়ে এক বেআইনি মদ বিক্রির ব্যবসা ভেঙে দিয়ে আসলে। পরে একা পেয়ে মদ বিক্রেতা মহাদেব চৌধুরী ও তার পরিবার তাকে টেনে হিঁচড়ে তাদের ঘরে নিয়ে গিয়ে তাকে মারধর করে ও তার পরনের পোশাক ছিঁড়ে দেয়।বাঁচার জন্য তিনি চিৎকার করলে। তার চিৎকার শুনে এলাকার মহিলারা ছুটে এসে তাকে উদ্ধার করে হাসপাতালে নিয়ে যায়। এই বিষয়ে বুধবার তিনি ও এলাকার মহিলারা ফের কাঁকসা থানার পুলিশের দারস্থ হন ও দোষীরা যাতে শাস্তি পায় তার আবেদন জানিয়েছেন।

আরও পড়ুন: শিশুশ্রম বন্ধ করতে এবার বিশেষ অভিযান কৃষ্ণনগর কোতোয়ালি থানার

এলাকার মহিলারা জানিয়েছেন,  এলাকায় বেআইনিভাবে মদ বিক্রির প্রতিবাদ করতে গিয়ে এখন আতঙ্কের মধ্যে তাদের থাকতে হচ্ছে। প্রশাসন এই বিষয়ে কড়া পদক্ষেপ গ্রহণ করুক। কাঁকসা থানার পুলিশ ওই মহিলাদের দ্রুত ব্যবস্থা গ্রহনের অস্বাস দিয়েছেন বলে জানিয়েছেন তারা।

অন্য খবর দেখুন